Szabályrendszer

## Karakter létrehozása

A karakter tulajdonságait és képességeit a Karakterlapon lehet megvásárolni az adott tapasztalati pontért (Melyet a karakterlap automatikusan kiszámol... többnyire...). Minden ilyen változtatásról természetesen tájékoztatni kell a mesélőt, hogy ő is frissíthesse illetve ellenőrizhesse a karakterlapot.

Első kezdésnek 200 (még adjusztálás alatt) elosztható tapasztalati pontod van, melyeket az alábbi módon költhetsz el:

* Tulajdonságok: Soron következő érték \*5 (10 ingyen van, az átlag ember értéke)
* Képességek: Képesség megszerzése: 10 TP, Szint emelése: A soron következő szint értéke
* (Természetes) ellenállás: Soron következő érték \*5

A tapasztalati pontok számítása háromszögszámokra alapszik. Ha szeretnéd, egy konkrét szint árát kiszámolhatod így: (n\*(n+1)/2)\*(Érték szorzó)-(Alap szint ára). Például, egy 13-as szintű erőhöz: (13\*(13+1)/2)\*5-275(<-10-es tulajdonság ára).

Természetesen úgy is dönthetsz, hogy bizonyos tulajdonságokat csökkentesz plusz pontért és specializációért.

4 alapképességet ingyen megkap a játékos 0-ás szinten: pusztakezes harc, kitérés, érzékelés és ellenállás.

A képességek két kategóriára bonthatók: Általános és harci képességek. Még az előző csak egy szintet takar, a harci képességek teljes szintje elosztódik annak három felhasználási módja között. Fizikainál a támadás, védekezés és a manőver a közelharc esetében, támadás, célzás és hárítás a távolságinál még a mágiánál a létrehozás, irányítás és az elpusztítás.

A kezdő felszerelést korlátozhatja a karakter illetve frakciója által ismert technológia és a mesélő.

### Méretkategória meghatározása

A méretkategória befolyásolja a karakter által effektíven használható felszerelések méretét, melyek tulajdonságai ennek függvényében ingadozhatnak. Ezen kívül a kisebb karakterek méretkategória eltérésenként +2 előnnyel rendelkeznek minden ügyesség alapú próbában a nagyobb karakterekkel szemben, kik azonban az erő alapú erőpróbára kapnak ugyanúgy előnyt. Öt méretkategóriát különböztetünk meg:

* Apró: Rágcsálók, tündérek
* Kicsi: Kutya, raptor
* Átlagos: Ember, tigris
* Nagy: Medve, krokodil, ló
* Óriási: Mamut, sárkány, bálna (játékos karakterek számára nem megadható, csak erősen indokolt esetben)

### Egyéb tulajdonságok

Az egyéb tulajdonságba esnek mindazok a lehetőségek, melyeket egyéni szabályt igényelnek. Ezek leírása és értéke megtalálható a nekik készült adatbázisban.

## Alapok

A játék szabályrendszere alapvetően egyszerű, egy egy adott cselekedet próbájához meg kell haladnia a célszámot a mesélő által megnevezett számnak, amik a legtöbb esetben egy tulajdonság, egy képesség és egy D10-es kocka összegét takarják.

Amennyiben két karakter méri össze az erejét valamiben, mind a kettőjük meghatározott értékeihez hozzádobhatnak egy D10-es kockát, kivéve bizonyos esetekben (pl.: Lesből támadás alkalmával a védekező fél csak a nyers ellenállását használja, kocka nélkül). Harc illetve harci mágia használata esetén két próbát igényel (illetve bizonyos varázslatok erejének kiszámítása komplexebb képletet), egyik megmondja a találat esélyét, másik a képességhasználat erejét. A végleges sebzést végül a két túldobás felének az összege határozza meg.

## Esélyek növelése

A játék során a siker mértékét a célszám és a dobott szám különbözete adja meg. Amennyiben a védekező fél dobása magasabb, nem történik semmi.

Különböző lehetőségek állnak rendelkezésre a képességpróbák könnyítése érdekében. A használt eszközök hozzáadódnak a siker mértékéhez, de csak akkor, ha a dobott szám meghaladja a célszámot (Ezért van a fegyverek sebzése úgy megfogalmazva, hogy +X)

Ezen kívül dönthet úgy a karakter, hogy jobban felkészül az adott feladatra. Ismét a harccal példálózva, tehet úgy, hogy a körét azzal tölti hogy, fegyvernemhez tartozó manőver képességét felhasználva előnyösebb helyzetbe juttatja magát, minek a sikerértéke hozzáadódik a következő támadásához vagy védekezéséhez a képességhasználattól függően. Ugyan így lehetőség van előnyt teremteni egy csapattárs számára is, például elvonni az ellenség figyelmét még a másik illető rejtőzködni próbál. Maga a mesélő is dönthet úgy a körülmények kapcsán hogy plusz pontokkal jutalmaz vagy éppen levon.

Ezek tartalmazzák a karakteralkotás és kezelés alapjait, de a játék sok lehetőségre fel van készülve, mindez a használat során kiadja majd magát. Addig is, jó játékot!